ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน :
ร้านอยู่บางตะบูน ทางไปชายหาดชะอำเส้นเก่า 
ขับรถตั้งไกล เพื่อไปกินรานนี้โดยเฉพาะเลยค่ะ
รสชาติ การบริการ ฯลฯ : 
ร้านอาหารแม่ครัวแบบบ้านๆ รสมือดีค่ะ
เราสั่งแกงคั่วใบชะครามปู เป้าหมายหลักของวันนี้ 
ใบชะครามรูปลักษณ์คล้ายๆชะอม แค่รสชาติต่างกันเยอะ 
มีรสเค็มๆในตัว ใบอูมๆเหมือนมีน้ำอยู่ข้างใน เคี้ยวได้กรุบๆค่ะ
ใส่ปูเป็นชิ้นใหญ่ๆเลย แต่มีติดเศษเล็กๆน้อยๆบ้าง ตอนเคี้ยวก็ต้องระวังสักหน่อยค่ะ
ถ้วยใหญ่ใช้ได้เลย ราคา 180 บาท
หอยหลอดผัดฉ่า จานค่อนข้างเล็ก น้อย ราคา 100 บาท 
หอยหลอดตัวใหญ่มากค่ะรสชาติจัดจ้าน
หมึกกะปิ ปลาหมึกสด ผัดได้รสชาติเค็มๆมันๆ ใช้กะปิไม่เยอะ จานนี้ 130 ค่ะ
โดยรวมราคาอาหารไม่ค่อยแพงถ้าเทียบกับร้านอาหารที่ดอนหอยหลอดค่ะ